La Comissió de Territori favorable a eliminar l'obligació dels hotels de tindre places d'aparcament en les zones històriques
24 d’octubre 2019

![](/media/anpkvo0v/48-cuerpo_exencion-reserva-parking-hoteles-4.jpg)  

Este matí la comissió informativa de Territori i Sostenibilitat s'ha dictaminat favorablement l'exempció dels hotels a tindre una reserva de places d'aparcament en totes aquelles zones històriques catalogades com a Z-0 en el Pla General d'Ordenació Urbana (especialment Ciutat Vella, però també altres sectors de la ciutat), amb l'objectiu d'atraure més inversió d'este tipus d'establiments. També, s'ha dictaminat favorablement l'estudi de detall de la zona d'entrada de Sagunt des de Castelló, coneguda com Montíber.

En la comissió s'ha donat el vistiplau a la modificació de l'ordenança que regula l'activitat hotelera de Sagunt, amb l'objectiu de solucionar el problema que segons expressa el regidor d'Urbanisme, Quico Fernández, patia el sector hoteler que els obligava a tindre una reserva d'aparcament en les zones històriques. **«El que hem dictaminat i el que s'aprovarà definitivament en el pròxim ple, del dia 31 d'octubre, és l'exempció d'esta obligació de reserva de places d'aparcament per als hotels en estes zones històriques»,** declara Fernández. També subratlla que el seu objectiu és **«atraure als inversors per instal·lar i crear hotels que generen activitat turística».​**  

**![](/media/1rlh3pzj/48-cuerpo_exencion-reserva-parking-hoteles-2.jpg)  
**

D'altra banda, el regidor d'Urbanisme també ha informat que la Comissió informativa ha dictaminat l'estudi de detall de la zona d'entrada a la ciutat des de Castelló, a més de destacar que existix **«una necessitat de definir de manera clara totes les alienacions, tota l'organització detallada d'un sector que està abandonat, com és l'entrada de Sagunt des de Castelló»**. Un tipus d'actuació que es concreta al Pla Montíber, que va des del carrer de la Torreta fins l'entrada del pont, i que té com objectiu **«solucionar el desordre d'algunes instal·lacions»** perquè la imatge de la ciutat, des del Nord, millore considerablement, com s'ha fet al Sud, en l'entrada des de València, **«encara que, amb una certa lentitud –expressa el regidor d'Urbanisme- estan posades les bases i els procediments perquè anem arreglant les entrades de la ciutat».​**

*   [](http://www.facebook.com/sharer.php?u=https://aytosagunto.es/va/actualitat/la-comissio-de-territori-favorable-a-eliminar-l-obligacio-dels-hotels-de-tindre-places-d-aparcament-en-les-zones-historiques/ "Facebook")
*   [](http://twitter.com/share?url=https://aytosagunto.es/va/actualitat/la-comissio-de-territori-favorable-a-eliminar-l-obligacio-dels-hotels-de-tindre-places-d-aparcament-en-les-zones-historiques/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-comissio-de-territori-favorable-a-eliminar-l-obligacio-dels-hotels-de-tindre-places-d-aparcament-en-les-zones-historiques/ "Linked In")
*   [](mailto:?body=https://aytosagunto.es/va/actualitat/la-comissio-de-territori-favorable-a-eliminar-l-obligacio-dels-hotels-de-tindre-places-d-aparcament-en-les-zones-historiques/)